รัฐบาลไทย-ข่าวทำเนียบรัฐบาล-คณะอนุกรรมการขับเคลื่อนแก้ไขปัญหาสลากเกินราคาฯ แถลงความคืบหน้าแก้ปัญหา
วันจันทร์ที่ 18 เมษายน 2565
คณะอนุกรรมการขับเคลื่อนแก้ไขปัญหาสลากเกินราคาฯ แถลงความคืบหน้าแก้ปัญหา
คณะอนุกรรมการขับเคลื่อนแก้ไขปัญหาสลากเกินราคาฯ แถลงความคืบหน้าแก้ปัญหา โดยประเดิมเปิดจุดจําหน่ายสลาก 80 ทั่วภาคกลาง กรุงเทพ-ปริมณฑลได้ 209 จุดแล้ววันนี้ ก่อนขยายครบทั่วประเทศ งวด 16 มิถุนายน 2565
คณะอนุกรรมการขับเคลื่อนแก้ไขปัญหาสลากเกินราคาฯ แถลงความคืบหน้าแก้ปัญหา โดยประเดิมเปิดจุดจําหน่ายสลาก 80 ทั่วภาคกลาง กรุงเทพ-ปริมณฑลได้ 209 จุดแล้ววันนี้ ก่อนขยายครบทั่วประเทศ งวด 16 มิถุนายน 2565 ขณะที่ผู้จําหน่ายสลากฯ (รายเดิม) ร่วมมือดาวน์โหลด QR Code ยืนยันตัวตน 65,365 ราย ผู้ซื้อร่วมสแกนแล้ว 3.1 ล้านครั้ง พร้อมเดินหน้านํากฎหมายแพ่ง อาญา ป้องปรามระยะยาว
วันนี้ (18 เมษายน 2565) เวลา 14.30 น. ที่ห้องประชุม สํานักงาน ก.พ.(เดิม) นายเสกสกล อัตถาวงศ์ ผู้ช่วยรัฐมนตรีประจํานายกรัฐมนตรี ประธานคณะอนุกรรมการขับเคลื่อนการแก้ไขปัญหาการเสนอขายหรือขายสลากกินแบ่งรัฐบาล ในราคาเกินกว่าที่กําหนดในสลากกินแบ่งรัฐบาล และประธานคณะทํางานเฉพาะกิจฯ พร้อมด้วย พันตรี ประพล อยู่ปาน ผู้แทนสํานักงานอัยการสูงสุด อนุกรรมการฯ และพันโท หนุน ศันสนาคม ผู้อํานวยการสํานักงานสลากกินแบ่งรัฐบาล เลขานุการคณะทํางานเฉพาะกิจฯ ร่วมกันแถลงต่อผู้สื่อข่าวว่า ในวันนี้ได้มีการประชุมคณะอนุกรรมการขับเคลื่อนการแก้ไขปัญหาการเสนอขายหรือขายสลากกินแบ่งรัฐบาลในราคาเกินกว่าที่กําหนดในสลากกินแบ่งรัฐบาล และคณะทํางานเฉพาะกิจตรวจสอบผู้ค้าสลากกินแบ่งรัฐบาลฯ คณะกรรมการได้รับทราบความคืบหน้าการดําเนินมาตรการแก้ไขปัญหาสลากเกินราคา ตามแนวทางของสํานักงานสลากกินแบ่งรัฐบาล เกี่ยวกับโครงการสลาก 80 โครงการลงทะเบียนผู้ซื้อ-จองล่วงหน้าสลากฯ และการจําหน่ายสลากผ่านแพลตฟอร์มออนไลน์
ผู้อํานวยการสํานักงานสลากกินแบ่งรัฐบาล กล่าวถึง ความคืบหน้า โครงการสลาก 80 ระยะที่ 2 (ระยะแรก 77 จุด) มีตัวแทนจําหน่ายสมัครเข้ามาทั้งหมด 4,790 ราย จาก 77 จังหวัด 691 อําเภอ และมีอําเภอที่ไม่มีผู้สมัคร 237 อําเภอ ขณะนี้ ได้ดําเนินการคัดเลือกไปแล้ว ได้ตัวแทนจําหน่ายพร้อมเข้าร่วมโครงการ ในกรุงเทพ ปริมณฑล และภาคกลาง ผ่านคุณสมบัติและหลักเกณฑ์เบื้องต้นเข้ามาจํานวน 1,046 ราย ได้ตัวแทนเข้าร่วมโครงการ จํานวน 132 ราย ขณะนี้ เริ่มจําหน่ายสลากงวดวันที่ 2 พฤษภาคม 2565 แล้ว สําหรับภาคตะวันออกเฉียงเหนือ ผ่านคุณสมบัติและหลักเกณฑ์เบื้องต้นเข้ามาจํานวน 755 ราย คัดเลือกได้จํานวน 151 ราย คาดว่าจะสามารถทําสัญญาประมาณปลายเดือนเมษายน 2565 และจะเริ่มขายสลากงวดวันที่ 1 มิถุนายน 2565 สําหรับ ภาคตะวันออก ผ่านคุณสมบัติและหลักเกณฑ์เบื้องต้นเข้ามาจํานวน 333 ราย จาก 53 อําเภอ จะไปดําเนินการชี้แจงหลักเกณฑ์ และทําการคัดเลือก ในวันที่ 23 – 24 เมษายน 2565 ส่วนภาคเหนือมีผู้ผ่านคุณสมบัติเบื้องต้น 996 ราย จาก 148 อําเภอ และภาคใต้ ผ่านคุณสมบัติเบื้องต้น 450 ราย จาก 84 อําเภอ ปลายเดือนพฤษภาคม 2565 และจะเริ่มขายสลากงวดวันที่ 1 กรกฎาคม 2565 สําหรับจํานวนที่เหลือ เพิ่มเติมให้ครบจํานวน 1,000 จุด เพื่อให้โครงการเป็นไปอย่างต่อเนื่องต่อไป
สําหรับโครงการลงทะเบียนผู้ซื้อ-จองล่วงหน้าฯ นั้น จากมาตรการที่กําหนดให้ผู้มีสิทธิทํารายการซื้อ-จองล่วงหน้า ฯ ปี 2558 ที่ลงทะเบียนยืนยันตัวตน ต้องดําเนินการ Scan QR Code และยืนยันผ่านเป๋าตังนั้น ตั้งแต่งวด 16 มีนาคม 2565 จนถึงปัจจุบัน ผู้ซื้อ-จองล่วงหน้าปี 2558 ที่ยืนยันตัวตนเข้ามา 129,290 ราย มีจํานวน 65,365 ราย ที่โหลด QR code เพื่อให้ผู้ซื้อ Scan ผ่านแอปพลิเคชั่น Line ของสํานักงานฯ ล่าสุด มีผู้ซื้อให้ความร่วมมือในการ Scan แล้ว 3,132,566 ครั้ง (จากผู้ซื้อ-จองล่วงหน้าฯ 53,943 ราย) และจากการลงพื้นที่สํารวจผู้จําหน่ายสลากฯ ของชุดเฉพาะกิจ ตั้งแต่งวด 16 มีนาคม 2565 เป็นต้นมา จํานวนผู้จําหน่ายสลากที่ตรวจสอบเกือบ 8,000 ราย แบ่งเป็น ตัวแทนจําหน่าย, ผู้ซื้อ-จองล่วงหน้าสลากฯ และผู้ค้านอกระบบ ซึ่งสํานักงานฯ ต้องนํารายชื่อทั้งหมดมาตรวจสอบกับระบบฐานข้อมูลของสํานักงานสลากอีกครั้งหนึ่งว่าถูกต้องตรงกันหรือไม่
ในส่วนของโครงการจําหน่ายสลากผ่านแพลตฟอร์มจําหน่ายสลากกินแบ่งรัฐบาล หรือสลากดิจิทัล (Digital Lottery) นั้น ขณะนี้อยู่ระหว่างการกําหนดรูปแบบเพื่อทดสอบระบบ และนําเสนอเข้าที่ประชุมคณะกรรมการสลากกินแบ่งรัฐบาล เพื่อให้ความเห็นชอบก่อนเริ่มดําเนินการในงวดวันที่ 16 มิถุนายน 2565 ต่อไป สําหรับการแก้ไขปัญหาระยะยาวเกี่ยวกับการออกผลิตภัณฑ์ใหม่นั้น ยังต้องลงพื้นที่เพื่อรับฟังความคิดเห็นประชาชนเกี่ยวกับรูปแบบ ซึ่งคาดว่าจะลงพื้นที่จัดกิจกรรมรับฟังความคิดเห็นประชาชนได้ หลังจากสถานการณ์โควิด-19 คลี่คลาย
ในส่วนของเรื่องเพื่อพิจารณาในวันนี้ นายเสกสกล อัตถาวงศ์ ประธานที่ประชุมกล่าวว่า ที่ประชุมได้ให้ความเห็นชอบมาตรการสําคัญทางกฎหมายที่ควรนํามาแก้ไขการเสนอขายหรือขายสลากกินแบ่งรัฐบาลเกินราคา เพื่อนํามาใช้ในการป้องปรามการกระทําความผิด รวมทั้งควบคุมและกํากับมิให้มีการกระทําความผิดเกิดขึ้น ประกอบด้วย
- มาตรการทางแพ่ง ควรมีการปรับปรุงแก้ไขเพิ่มเติมสัญญาระหว่างสํานักงานสลากกินแบ่งรัฐบาลและคู่สัญญาโดยกําหนดมาตรการทางแพ่งเพิ่มเติม ได้แก่ หน้าที่และความรับผิดชอบ การวางเงินมัดจําในการทําสัญญา การกําหนดให้มีเบี้ยปรับ เป็นต้น
- มาตรการทางอาญา ควรมีการปรับปรุงแก้ไขเพิ่มเติมกฎหมายว่าด้วยสํานักงานสลากกินแบ่งรัฐบาล พ.ศ. 2517 และที่แก้ไขเพิ่มเติม พ.ศ. 2562 โดยการกําหนดมาตรการทางอาญาเพิ่มเติมจากที่มีอยู่เดิม
- มาตรการทางกฎหมายอื่น ๆ ควรมีการปรับปรุงแก้ไขเพิ่มเติมกฎหมายว่าด้วยสํานักงานสลากกินแบ่งรัฐบาล และกฎหมายว่าด้วยการป้องกันและปราบปรามการฟอกเงิน โดยกําหนดมาตรการทางกฎหมายซึ่งมิใช่มาตรการทางอาญาหรือมาตรการทางแพ่งเพิ่มเติม เพื่อให้การบังคับใช้กฎหมายเป็นไปอย่างมีประสิทธิภาพและประสิทธิผลมากยิ่งขึ้น